Vyf rowers in PE doodgeskietVyf rowers is Vrydagoggend deur die polisie in Motherwell in Port Elizabeth doodgeskiet terwyl hulle probeer het om ŉ brouery te beroof. “Die vyf rowers was besig om die kantoor waar die kontant is te beroof en ŉ skietgeveg het uitgebreek. Die vyf verdagtes is doodgeskiet en ses vuurwapens is op beslag gelê,” het ŉ polisiewoordvoerder, kapt. Andre Beetge, gesê. Beetge sê die polisie het vroeër ŉ wenk ontvang dat daar ŉ roof gaan plaasvind en was op die toneel. Nog twee rowers het in ŉ wit Jetta gevlug, Die motor is later teruggevind. Geen burgerlikes of polisie is in die voorval beseer nie.